**SULIT**

## AF5C3D60

## SEKOLAH KEBANGSAAN ROMPIN

## PEPERIKSAAN AKHIR TAHUN 2015

**TAHUN 5**

**BAHASA MELAYU – PEMAHAMAN SK 011**

**OKTOBER**

**0**

**1**

**1**

**2**

**50 minit**   **Lima puluh minit**

**JANGAN BUKA KERTAS SOALAN INI SEHINGGA DIBERITAHU**

1. *Kertas soalan ini mengandungi* **40** *soalan.*
2. *Jawab* **semua** *soalan.*
3. *Tiap-tiap soalan diikuti oleh empat pilihan jawapan, iaitu A, B, C dan D. Bagi setiap soalan, pilih* **satu** *jawapan sahaja.* **Hitamkan** *jawapan kamu pada kertas jawapan objektif yang disediakan.*
4. *Jika kamu hendak menukar jawapan, padamkan tanda yang telah dibuat. Kemudian* **hitamkan** *jawapan yang baharu.*

Kertas ini mengandungi 14 halaman bercetak

|  |  |  |
| --- | --- | --- |
| **Soalan 1 hingga Soalan 19**  *Isi tempat-tempat kosongdi bawah dengan jawapan yang* **paling sesuai***.* | | |
| **1** | Adriana dan Aqilah memberitahu ibu bahawa \_\_\_\_\_\_\_\_\_\_\_\_ akan pulang ke asrama pada petang Ahad. | |
|  | **A** | dia |
|  | **B** | kami |
|  | **C** | mereka |
|  | **D** | kalian |

|  |  |  |
| --- | --- | --- |
| **2** | Pak Sahak menebang pokok itu \_\_\_\_\_\_\_\_\_\_\_ menggunakan gergaji baharu yang dibelinya di bandar Seremban pagi tadi. | |
|  | **A** | oleh |
|  | **B** | dengan |
|  | **C** | daripada |
|  | **D** | demi |

|  |  |  |
| --- | --- | --- |
| **3** | Ayah saya berniaga barangan runcit \_\_\_\_\_\_\_\_\_\_ menjadi pembeli barangan kitar semula. | |
|  | **A** | dan |
|  | **B** | lalu |
|  | **C** | maka |
|  | **D** | tetapi |

|  |  |  |
| --- | --- | --- |
| **4** | Bengkel membaiki kereta Pak Long Sham terletak di \_\_\_\_\_\_\_\_\_\_\_ balai raya dengan rumah kedai. | |
|  | **A** | penjuru |
|  | **B** | selatan |
|  | **C** | hadapan |
|  | **D** | antara |

**Soalan 5** *berdasarkan gambar di bawah.*



|  |  |  |
| --- | --- | --- |
| **5** | “\_\_\_\_\_\_\_\_\_\_\_\_ hidangan ini dimasak sendiri oleh isteri saya,” ujar Pak Bilal. | |
|  | **A** | Banyak |
|  | **B** | Sedikit |
|  | **C** | Beberapa |
|  | **D** | Semua |


|  |  |  |
| --- | --- | --- |
| **6** | Oleh sebab selalu berangan-angan, Dolmat \_\_\_\_\_\_\_\_\_\_ apabila namanya dipanggil oleh Cikgu Azmi. | |
|  | **A** | disentak |
|  | **B** | tersentak |
|  | **C** | bersentak |
|  | **D** | menyentak |

|  |  |  |
| --- | --- | --- |
| **7** | “\_\_\_\_\_\_\_\_\_\_\_ pemuda dan pemudi, berbaktilah kepada tanah air,” seru Menteri Besar. | |
|  | **A** | Wahai |
|  | **B** | Oh |
|  | **C** | Wah |
|  | **D** | Amboi |

|  |  |  |
| --- | --- | --- |
| **8** | Kakak Fifi menerima \_\_\_\_\_\_\_\_\_\_\_\_ cincin sempena majlis pertunangannya dengan pemuda pilihan hatinya. | |
|  | **A** | sebuah |
|  | **B** | sebentuk |
|  | **C** | seurat |
|  | **D** | seuntai |

|  |  |  |
| --- | --- | --- |
| **9** | Puan Faiza membeli \_\_\_\_\_\_\_\_\_\_ tanah di hujung kampung itu untuk dijadikan dusun durian. | |
|  | **A** | seulas |
|  | **B** | sebuah |
|  | **C** | sebidang |
|  | **D** | selembar |


**Soalan 10** *berdasarkan gambar di bawah.*



|  |  |  |
| --- | --- | --- |
| **10** | Cikgu Kamarudin mengajar murid-murid beliau menggunakan \_\_\_\_\_\_\_\_\_\_\_ dengan betul. | |
|  | **A** | bebola |
|  | **B** | tetikus |
|  | **C** | kekunci |
|  | **D** | kekuda |

|  |  |  |
| --- | --- | --- |
| **11** | Persatuan Bongai di kampung itu \_\_\_\_\_\_\_\_\_\_ kerana tidak mendapat sambutan. | |
|  | **A** | didirikan |
|  | **B** | dinaikkan |
|  | **C** | ditubuhkan |
|  | **D** | dibubarkan |

**Soalan 12** *berdasarkan gambar di bawah.*



|  |  |  |
| --- | --- | --- |
| **12** | Dina berhasrat \_\_\_\_\_\_\_\_\_\_\_\_\_ kucing kesayangannya yang ditemui di dalam longkang. | |
|  | **A** | mencucikan |
|  | **B** | menidurkan |
|  | **C** | memandikan |
|  | **D** | mengelapkan |

|  |  |  |
| --- | --- | --- |
| **13** | Dua orang \_\_\_\_\_\_\_\_\_\_\_\_ kembar Puan Fasha yang lahir pada minggu lepas diberi nama Tina dan Tini. | |
|  | **A** | anak bapa |
|  | **B** | cahaya mata |
|  | **C** | anak tunggal |
|  | **D** | saudara baru |

**Soalan 14** *berdasarkan gambar di bawah.*



|  |  |  |
| --- | --- | --- |
| **14** | \_\_\_\_\_\_\_\_ yang dimasak secara bergotong-royong oleh penduduk kampung sememangnya telah lama diamalkan oleh masyarakat Melayu ketika kenduri kahwin. | |
|  | **A** | Sayur-mayur |
|  | **B** | Rempah-ratus |
|  | **C** | Rumput-rampai |
|  | **D** | Lauk-pauk |

|  |  |  |
| --- | --- | --- |
| **15** | Ibu menutup bekas gula itu \_\_\_\_\_\_\_\_\_\_ supaya tidak dimasuki semut. | |
|  | **A** | kuat-kuat |
|  | **B** | padat-padat |
|  | **C** | ketat-ketat |
|  | **D** | bersih-bersih |

|  |  |  |
| --- | --- | --- |
| **16** | Tarmimi \_\_\_\_\_\_\_\_\_\_ pintu bilik dengan kuat hingga abangnya tersedar daripada tidur lena. | |
|  | **A** | menutup |
|  | **B** | mengunci |
|  | **C** | membuka |
|  | **D** | menarik |

**Soalan 17** *berdasarkan gambar di bawah.*



|  |  |  |
| --- | --- | --- |
| **17** | Air sungai yang jernih itu menjadi \_\_\_\_\_\_\_\_\_\_\_\_\_\_ kerana banyak sampah yang dibuang di situ. | |
|  | **A** | dengkel |
|  | **B** | kering |
|  | **C** | keruh |
|  | **D** | cetek |

|  |  |  |
| --- | --- | --- |
| **18** | Jutawan yang \_\_\_\_\_\_\_\_\_\_ itu telah menderma sejumlah wang bagi membina sebuah masjid di bandar Seremban 2. | |
|  | **A** | pemurah |
|  | **B** | pemarah |
|  | **C** | peramah |
|  | **D** | periang |

|  |  |  |
| --- | --- | --- |
| **19** | \_\_\_\_\_\_\_\_ berkibar megah di Dataran Kemuning, Senawang sempena Hari Kebangsaan yang ke-58. | |
|  | **A** | Jalur Gemilang |
|  | **B** | Jalur Berbilang |
|  | **C** | Jalur Cemerlang |
|  | **D** | Jalur Terbilang |

|  |  |  |
| --- | --- | --- |
| **20** | Terdapat pelbagai jenis kuih dan lauk dijual di tapak pasar tani itu mulai pukul 2.00 petang.  **Perkataan seerti** bagi pelbagai ialah | |
|  | **A** | semua |
|  | **B** | banyak |
|  | **C** | beraneka |
|  | **D** | sebahagian |

|  |  |  |
| --- | --- | --- |
| **21** | Pendaki itu berasa bimbang untuk meneruskan pendakiannya kerana cuaca buruk dan berjerebu.  **Perkataan berlawan** bagi bimbang ialah | |
|  | **A** | yakin |
|  | **B** | curiga |
|  | **C** | khuatir |
|  | **D** | waspada |

|  |  |  |
| --- | --- | --- |
| **22** | Apakah yang dilakukan oleh kedua-dua orang murid itu?  Pilih **jawapan** yang paling sesuai bagi ayat tanya di atas. | |
|  | **A** | Mereka yang menconteng dinding makmal komputer itu. |
|  | **B** | Mereka mengecat dinding makmal komputer pada hari Sabtu. |
|  | **C** | Mereka sedang melukis mural pada dinding makmal komputer. |
|  | **D** | Mereka telah menyiapkan mural pada dinding makmal komputer. |

|  |  |  |
| --- | --- | --- |
| **23** | Betul, Arif Latif yang memenangi pertandingan badminton itu.  Pilih **ayat tanya** yang paling sesuai bagi ayat di atas. | |
|  | **A** | Bagaimanakah Arif Latif memenangi pertandingan badminton itu? |
|  | **B** | Adakah Arif Latif yang memenangi pertandingan badminton itu? |
|  | **C** | Siapakah yang memenangi pertandingan badminton itu? |
|  | **D** | Bilakah pertandingan badminton itu diadakan? |

|  |
| --- |
| **Soalan 24**  *Pilih* **ayat seruan** *yang* **betul***.* |

|  |  |  |
| --- | --- | --- |
| **24** | **A** | Aduh, awak pun ada di sini! |
|  | **B** | Cis, berani engkau menuduh aku! |
|  | **C** | Wah, terimalah pemberianku ini! |
|  | **D** | Nah, cantik sungguh pemandangan di sana! |

|  |  |  |  |
| --- | --- | --- | --- |
| **Soalan 25 dan Soalan 26**  *Pilih ayat-ayat yang menggunakan* **perkataan bergaris** *dengan betul*. | | | |
| **25** | **I** | Gula pasir mudah parut dalam air panas. | |
|  | **II** | Encik Hatta amat gemar makan sate parut lembu. | |
|  | **III** | Ahli bina badan itu mempunyai parut pada bahagian mukanya. | |
|  | **IV** | Emak menggantung parut kelapa supaya tidak dicapai oleh adik. | |
|  | **A**  **B**  **C**  **D** | | I dan II sahaja  II dan III sahaja  II dan IV sahaja  III dan IV sahaja |

|  |  |  |  |
| --- | --- | --- | --- |
| **26** | **I** | Husna belum lagi cerah buku cerita itu kepada adiknya. | |
|  | **II** | Mengikut ramalan cuaca, sepanjang hari ini diramalkan cerah. | |
|  | **III** | Daripada kesemua adik-beradiknya, hanya Erna yang bermata cerah. | |
|  | **IV** | Orang yang berilmu pengetahuan mempunyai masa hadapan yang cerah. | |
|  | **A**  **B**  **C**  **D** | | I dan II sahaja  I dan III sahaja  II dan IV sahaja  III dan IV sahaja |

|  |  |  |
| --- | --- | --- |
| **Soalan 27**  *Pilih ayat yang* **sama maksud** *dengan ayat yang diberi*. | | |
| **27** | Nenek sedang menjahit baju kebaya cucunya di ruang tamu rumahnya. | |
|  | **A** | Baju kebaya cucunya sedang dijahitnya di rumah ruang tamunya. |
|  | **B** | Baju kebaya cucunya di ruang tamu rumahnya sedang nenek jahit. |
|  | **C** | Baju kebaya cucunya sedang nenek dijahit di ruang tamu rumahnya. |
|  | **D** | Baju kebaya cucunya sedang dijahit oleh nenek di ruang tamu rumahnya. |

|  |  |  |
| --- | --- | --- |
| **Soalan 28 hingga Soalan 30**  *Pilih ayat yang* **betul***.* | | |
| **28** | **A** | Dia suka mengasari akan adik bongsunya itu. |
|  | **B** | Ibu bertanyakan tentang khabar kakak di bandar. |
|  | **C** | Budak yang berlesung pipit itu tidak adik Nurqiah. |
|  | **D** | Daerah Kuala Kangsar bukan di negeri Kedah tetapi di negeri Perak. |

|  |  |  |
| --- | --- | --- |
| **29** | **A** | Mereka-mereka ialah petani yang rajin dan gigih. |
|  | **B** | Emak menyuruh kakak angkatkan kain ke ampaian. |
|  | **C** | Ibu mencuci kain dengan menggunakan sabun baharu. |
|  | **D** | Pemuda itu sanggup berkorban demi negara tercinta. |

|  |  |  |  |
| --- | --- | --- | --- |
| **30** | **I** | Kaki kambing itu digantung kepada cangkuk besi. | |
|  | **II** | Nana amat gemar memakai baju yang berwarna garang. | |
|  | **III** | Sekiranya ingin berjaya, janganlah suka membuat kerja sambalewa. | |
|  | **IV** | Koleksi soalan terbaharu itu dapat diperolehi di mana-mana buku tokoh terkemuka. | |
|  |  |  | |
|  | **A**  **B**  **C**  **D** | | I dan II sahaja  II dan III sahaja  II dan IV sahaja  III dan IV sahaja |

**Soalan 31 hingga Soalan 35**

*Baca puisi di bawah dengan teliti, kemudian jawab soalan-soalan yang berikutnya.*

Hingga ke saat ini

hembusan bayu menerjah

tubuhku yang kerdil

namun langkahku tetap bersemangat

mencari sesuap nasi

demi keluarga tercinta.

Anak isteriku tetap menanti

rezeki yang kubawa

penuh resah dan gelisah

yang tersembunyi di lubuk hati

namun pasrah pada ketentuan Ilahi.

Kuredah lautan yang ganas

tanpa teman tanpa rakan

nyawa menjadi pertaruhan

demi memenuhi harapan keluarga.

Jauh di sudut hati

azamku terus membara

melihat anak-anak

menggapai kejayaan

**31** Penulis menyara keluarganya dengan cara

**A** menangkap ikan

**B** menternak ikan

**C** menjual ikan

**D** meraih ikan

**32** Suasana yang digambarkan oleh penulis dalam sajak di atas jelas menunjukkan bahawa

pada masa itu musim

**A** luruh

**B** bunga

**C** kemarau

**D** tengkujuh

**33** Penulis terpaksa ke laut walaupun rakan-rakannya tidak berbuat demikian kerana

**A** dia perlu menyara keluarganya.

**B** dia seorang yang tabah dan berani.

**C** dia ingin meningkatkan taraf hidupnya.

**D** dia dan keluarganya berada dalam kelaparan.

**34** Keluarga penulis berada dalam keadaan resah dan gelisah kerana

**A** risau akan penulis lewat pulang.

**B** bimbang akan keselamatan penulis.

**C** risau akan keadaan laut yang bergelora.

**D** bimbang akan penulis tidak mendapat hasil tangkapan.

**35** Manakah antara yang berikut **tidak benar** tentang puisi di atas?

**A** Penulis tidak ada kerja lain selain daripada mencari rezeki di laut.

**B** Penulis telah karam di laut akibat dipukul ombak yang tinggi dan ganas.

**C** Penulis terpaksa ke laut walaupun dia tahu bahawa keadaan di laut berbahaya.

**D** Penulis yang hidup dalam kemiskinan sanggup menggadai nyawa demi

keluarganya.

**Soalan 36 hingga Soalan 40**

*Baca laporan di bawah, kemudian jawab soalan-soalan yang berikutnya.*

**LAPORAN LAWATAN SAMBIL BELAJAR KE SHAH ALAM**

Pada 29 Ogos 2015, Persatuan Bahasa Melayu Sekolah Kebangsaan Sikamat telah mengadakan lawatan ke beberapa buah kilang di Shah Alam.

Seramai 82 ahli telah mendaftar untuk menyertai lawatan ini namun sepuluh orang telah menarik diri pada saat akhir. Lawatan ini turut disertai oleh lapan orang guru yang diketuai oleh Puan Zaleha binti Abdul Ghani. Sebelum bertolak ke Shah Alam, kami telah diberi penerangan tentang tempat-tempat yang akan dilawati serta peraturan yang perlu dipatuhi.

Tempat pertama yang dilawati ialah kilang membuat pakaian berjenama Adidas. Kebanyakan pekerjanya terdiri daripada kaum wanita. Pengurus Kilang Adidas telah memberikan potongan harga sebanyak 40% kepada kami bagi setiap helai pakaian yang dibeli. Selepas itu, kami melawat kilang Sony. Di kilang membuat peralatan elektrik itu, kami menghabiskan masa lebih kurang dua jam melawat ke seluruh bahagian kilang.

Kami dapati ada bahagian-bahagian tertentu yang kerja-kerja pemasangannya dilakukan

oleh robot.Pekerja-pekerja hanya menyelia kerja yang dilakukan oleh robot tersebut. Tempat terakhir lawatan kami ialah kilang membuat roti Gardenier. Pengurus kilang tersebut menerangkan produk kilang mereka adalah untuk pasaran dalam dan luar negara. Sebelum pulang, pengurus kilang tersebut telah memberi kami sebungkus roti setiap seorang. Lawatan tersebut berakhir pada pukul 4.30 petang.

Progam lawatan ini memberikan pengalaman dan pengetahuan yang sangat berguna kepada kami. Kami berharap agar program seumpama ini menjadi aktiviti tahunan persatuan.

Disediakan oleh, 12 SEPTEMBER 2015.

*Aida*

(AIDA BINTI JEBAT)

Setiausaha Persatuan Bahasa Melayu,

Sekolah Kebangsaan Sikamat,

70200 Seremban,

Negeri Sembilan.

**36** Lawatan Persatuan Bahasa Melayu ke Shah Alam itu telah disertai oleh

**A** 10 orang peserta

**B** 62 orang peserta

**C** 72 orang peserta

**D** 82 orang peserta

**37** Jika seorang daripada peserta rombongan itu membeli dua helai seluar yang berharga

RM 60.00 sehelai, berapakah harga yang perlu dibayar olehnya?

**A** RM 44.00 sahaja

**B** RM 74.00 sahaja

**C** RM 48.00 sahaja

**D** RM 72.00 sahaja

**38** Lawatan itu memberikan pengalaman dan pengetahuan kepada para peserta kerana

**A** banyak tempat yang dilawati.

**B** lawatan itu berjaya dianjurkan.

**C** melibatkan banyak anggota persatuan.

**D** dapat membeli pakaian dengan harga istimewa.

**39** Penggunaan robot dalam kerja-kerja pemasangan dapat

**A** meningkatkan mutu kerja.

**B** meningkatkan pemasaran.

**C** meningkatkan pengeluaran.

**D** meningkatkan kualiti barangan.

**40** Pihak kilang pakaian lebih gemar mengambil pekerja wanita kerana mereka

**A** lebih cekap dan mahir.

**B** lebih teliti membuat kerja.

**C** dibayar gaji yang lebih rendah .

**D** sesuai melakukan kerja tersebut.

**KERTAS SOALAN TAMAT**